126. löggjafarþing 2000–2001.

Þskj. 368 — 177. mál.

Nefndarálit

um frv. til l. um breyt. á l. um Blindrabókasafn Íslands, nr. 35/1982, með síðari breytingum.

Frá menntamálanefnd.

Nefndin hefur fjallað um málið og fengið á sinn fund Þóru Óskarsdóttur og Þórunni Haf
stein frá menntamálaráðuneyti og Helgu Ólafsdóttur frá Blindrabókasafni Íslands.

Frumvarpið er byggt á tillögum stjórnar Blindrabókasafns Íslands sem byggjast á þeirri reynslu sem fengist hefur af gildandi lögum. Í máli fulltrúa Blindrabókasafnsins kom fram að þörf væri orðin á því að breyta lögunum til samræmis við þær breytingar sem orðið hafa á starfsháttum safnsins og nefndi hann sem dæmi að farið væri að notast við fleiri miðla en lögin gerðu ráð fyrir.

Í greinargerð með frumvarpinu kemur fram að árið 1984, á fyrsta starfsári safnsins, voru útlán rúmlega 23 þúsund en 1998 voru þau 46 þúsund. Við umfjöllun um málið kom fram að starfsemi bókasafnsins hefði enda vaxið mjög og safnið í auknum mæli farið að þjónusta aðra en blinda, svo sem aldraða, lesblinda og aðra sem eiga við lestrarörðugleika að stríða. Þá kom fram að miðlun námsefnis hefði stóraukist hjá safninu og mikil aukning hefði orðið á því sviði í þjónustu við lesblinda. Nefndin vill leggja áherslu á mikilvægi þess að blindra
bókasafnið sinni þjónustu við lesblinda grunnskólanemendur jafnt sem framhalds
skólanemendur.

Nefndin mælir með því að frumvarpið verði samþykkt með eftirfarandi

BREYTINGU:

Á eftir 1. gr. komi ný grein, svohljóðandi:

Í stað orðanna Bókavarðafélagi Íslands" í c-lið 1. mgr. 3. gr. laganna og Bókavarðafélag Íslands" í 10. gr. laganna kemur: Upplýsingu – Félagi bókasafns- og upplýsingafræða, og: Upplýsingu – Félag bókasafns- og upplýsingafræða.

Ólafur Örn Haraldsson og Kristinn H. Gunnarsson voru fjarverandi við afgreiðslu málsins.

Alþingi, 28. nóv. 2000.

Sigríður A. Þórðardóttir,

form., frsm.

Sigríður Jóhannesdóttir.

Tómas Ingi Olrich.

Einar Már Sigurðarson.

Árni Johnsen.

Einar K. Guðfinnsson.

Jón Bjarnason.

Prentað upp.